text: Campingplads i Blåvand udnævnt til en af Europas bedste 
  18 januar 2015 kl. 06.58
  Det er Hvidbjerg Strand Feriepark, som er blandt de fire danske campingpladser i Danmark, der får den fornemme betegnelse BestCamping.
  BestCamping er ADAC og ANWBs hædersbetegnelse for de bedste europæiske campingpladser.
  Hvidbjerg Strand Feriepark vandt også prisen sidste år, og deres Fiskerhytter blev sommeren 2014 kåret til Europas bedste feriehytter.
  I lighed med tidligere fastholder Danmark sin position som absolut bedste nordiske campingland, da der kun er udnævnt en BestCamping i det øvrige Norden, og det er en campingplads i Sverige. Det fortæller direktør i Campingråde Poul Fejer Christiansen.
  ADAC og ANWB er de tyske og hollandske FDM, og deres pris BestCamping svarer til restauranternes Michelin stjerner, så prisen har stor betydning for en campingplads.
  De tre andre campingplader i Danmark, der også blev udnævnt til BestCamping er CampOne Bøjden Strand, Feddet Camping og Jambo Feriepark.
  link
  Hvidbjerg Strand Feriepark - Se hvad en af Europas bedste campingpladser tilbyder
  